Imtella' Marzu 4, 2021 - Aġġornata 4 Ta' Marzu, 2021 9:36pm Żagħżugħ Awstraljan miet wara li gidmitu brama magħrufa bħala "box jellyfish". Huwa kien qed jgħum fil-bajja ta' Queensland. "Box jellyfish" li hija magħrufa hekk minħabba l-forma tagħha, hija meqjusa bħala waħda mill-aktar kreaturi tal-baħar valenuża. Iż-żagħżugħ ta' 17-il sena spiċċa l-isptar fuq il-magna. Ġimgħa wara, l-isptar iddeċieda li jitfi l-magna li kienet qed iżomm liż-żagħżugħ ħaj. Gidma ta' din il-brama tista' twassal għal paraliżi, arrest kardijaku kif ukoll mewt. Huwa ngħata l-ewwel għajnuna fuq il-post u ttieħed l-isptar. Il-pulizija ma tatx aktar dettalji dwar il-każ.